Waldkirch (Breisgau)
Waldkirch isch e Großi Kreisstadt im Landkreis Emmedinge in Bade-Württeberg, si lit öppe 10 km öschtlich vu Emmendinge un öppe 16 km nordöschtlich vu Friburg im Brisgau.
Geographi
D'Stadt lit an dr Elz, im südweschtliche Deil vum Schwarzwald. D'Nochbergmeinde sin, vu Norde im Uhrzeigersinn Guetich im Brisgau, Simonswald, St. Peter, Glodderdal, Denzlinge, Sexau un Freiamt. Alli Nochbergmeinde lige bis uf Glotterdal un St. Peter (beidi Landkreis Brisgau-Hochschwarzwald) im Landkreis Emmedinge. Waldkirch lit direkt am Fuess vum 1242 Meter hoche Kandel.
Igmeindige un Zemmeschluss
1. Juli 1971: Igmeindig vu Suggedal no Waldkirch
1. Januar 1973: Igmeindig vu Sienschbe no Waldkirch
Am 1. Januar 1975 sin Buechholz mit Batzehisli, Kollnau un Waldkirch zuen ere neie Stadt zemme gschlosse worre, wo eigentlich Waldkirch-Kollnau hätt heiße solle, wo sich abber die drei Gmeinde doch noch uff Waldkirch geinigt hen. Sowohl d Buechholzer wie au d Kollnauer hen nämlich iberhaupt nit zu Waldkirch go welle, aber de Landtag z Stuegert het andersch entschide.
Politik
Burgemeischter
2023-hüt: Michael Schmieder (parteilos)
2015-2023: Roman Götzmann, SPD
1983–2015: Richard Leibinger, SPD
Gmeirot
Die ledscht Kommunalwahl isch am 7. Juni 2009 gsi. Während bis 2004 die sog. unecht Deilortswahl gulte het, d. h. dr einzelne Wohnbezirke und Stadtdeile isch e Mindischtzahl an Gmeiräte zuegstande, isch sälli bid r Wahl 2009 abgschafft worre, was e Verringerig vu dr Sitzzahl im Gmeirot zur Folg gha het, wil es keini Usglichsmandate meh git.
Landdagswahle
Ergebnis vo dr Landdagswahle sit 2006:Statistisches Landesamt Baden-Württemberg:
Johr  CDU  SPD  FDP  Grieni  Linki1  AfD  Suschtigi 2016  23,3 %  13,2 %  6 %  40,2 %  3,4 %  9,8 %  4,1 % 2011  31,4 %  23,7 %  3,3 %  34,6 %  2,3 %   4,7 %  2006  41,2 %  25,1 %  7,2 %  20,1 %  3,1 %   3,4 %
1 2006: WASG, sit 2011: Die Linke
Städtpartnerschafte
Es bestehn Partnerschafte zue Chavanay un Schlettstàdt in Frankriich, Lieschtel in dr Schwiz, Montignies-sur-Sambre/Charleroi in Belgie un Worthing in England.
Wirtschaft un Infrastruktur
Asässigi Undernähme
August Faller KG, Hersteller vu Faltschachtle un Verpackige fer die Pharmazeutisch Industri
MACK Rides GmbH & Co KG, weltgröschter Hersteller vu Freizittparkattraktione wie z. B. Achterbahne. Dr Familie Mack ghört au dr Europapark z'Ruescht.
SICK AG
Hummel GmbH
Waldkircher Orgelbau Jäger & Brommer
Waldkircher Orgelbau Wolfram Stützle (ehem. Kiene)
Kultur un Sähenswürdigkeite
Waldkirch lit an dr Dütsche Uhrestross, wo an vile Ustelligsorte vu historische Uhre un Uhrefabrike vorbifüehrt.
Musee
Im Elzdalmusem werre näbe regionaler Volkskunscht un historische Dokumente Bispile vum Waldkircher Orgel- un Müsikautomatebau usgstellt. Dr Schwarzwaldzoo bim Stadtpark isch eher as e Attraktion fer Kinder denkt.
Bauwercher
Märktplatz mit historischer Bebauig
Ruine vu dr Kaschtelburg
Ruine vu dr Schwarzeburg
Katholischi Stadtkilche (ehemoligi Stiftskilche) St. Margarethe, erbaut 1732–1734 vum Peter Thumb
Kyffelburg (nimmi erhalte)
Persönlichkeite
Berüehmti Bürger
Mathias Martin, * 20. April 1799 z'Ettenemünschter, † 8. Oktober 1825 z'Waldkirch, Orgelbauer.
Ignaz Blasius Bruder, * 31. Jänner 1780 z'Zell am Harmersbach, † 13. April 1845 z'Waldkirch, Orgelbauer.
Söhn un Döchter vu dr Stadt
Albert Koebele, * 28. Februar 1853 im hütige Stadtdeil Sienschbe, † 28. Dezember 1924 z'Waldkirch, Insektekundler
Max Barth, * 22. Jänner 1896 z'Waldkirch, † 15. Juli 1970 z'Waldkilche, Pädagog, politischer Journalist, Lyriker; Liäbhaber vum Alemannische - lueg si Buech Max Barth: Lob des Dialekts - Waldkircher Redensarten, Texte und Gedichte, Waldkirch 1986
Albert Burger, * 23. Februar 1925 im hütige Stadtdeil Kollnau, † 10. Oktober 1981 z'Friburg im Brisgau, Verwaltigsbeamter un Politiker (CDU), MdB
Daniel Schwaab, * 23. August 1988 z'Waldkirch, Fuessballspiler vum SC Friburg
Weblink
Offizieller Website vu dr Stadt Waldkilche
Elzdalmuseum
Waldkirch und umligendi Ort: Ortsinfos & Bilderle
Fueßnote
Kategorie:Ort (Landkreis Emmedinge)